open-index/open-wikipedia-markdown huggingface dataset:
גל שריג

**גל שריג** (נולד ב-9 במאי 1967) הוא מוזיקאי-יוצר, מלחין, מפיק מוזיקלי, משורר וסופר ישראלי.

## ביוגרפיה

גל התחיל ללמוד פסנתר קלאסי בגין צעיר מאוד, אך מסיבות שונות גם הפסיק בגיל צעיר, לפני שהספיק ללמוד תיאוריה מוזיקלית ונושאים חשובים נוספים במוזיקה. למרות השכלתו המוזיקלית המצומצמת, והקושי שלו בקריאת תווים, תמיד המשיך לנגן ובשנים האחרונות החל להלחין.

למד כתיבה והלחנה אצל דניאל סלומון ודני רובס במסגרת היחידה ללימודי חוץ של רימון בית ספר למוסיקה.

רפרטואר ההלחנה שלו כולל סגנונות שונים וביניהם: פופ קלאסי, שירים בעלי גוון רטרו-ישראלי, רוק-רך ובלדות, ושירים "שובבים". במקביל הוא מתנסה גם בסגנונות מודרניים ועכשוויים יותר.

חלק מלחניו הם למילים של שירי משוררים (כגון, רחל וחנה סנש), חלקם למילים של משוררים וכותבי פזמונים בני זמננו, ולחלק משיריו - כתב הוא עצמו את המילים.

לעיתים קרובות הוא משתף פעולה עם אומנים ומוזיקאים אחרים, מלחין לזמרים שונים, ומבצע דואטים - בעיקר עם זמרות המשלימות את יכולותיו הקוליות.

הוא מנגן קלידים ופסנתר, וכן מפיק מוזיקלית חלק משיריו.

## היסטוריה מוזיקלית
גל שריג הקים את להקת סלסה גרוב המבצעת מוזיקה קובנית ולטינית, ובה הוא מנגן קלידים.

במהלך השנים היה קלידן בהרכבים שונים, בעיקר בסגנון פופ ורוק שנות ה-60–80.

בעקבות אהבתו למוזיקה הישראלית, הוא מארגן ערבי נגינה ושירה המתמקדים במוזיקה ישראלית מכל התקופות והסגנונות.

## דיסקוגרפיה

## ספרים שיצאו לאור
***הצד האפל של קובץ מגביה עוף** - קובץ שירים ובו מבחר משיריו של גל שריג מהתקופה הצעירה
* **פגישות פגישות פגישות** - ספר קליל עם מאות רעיונות פרקטיים מה לעשות ב"דייט"
* **משם לכאן** - ספר ילדים ראשון מסדרת "כמו גדולים" המסביר את תהליך היבוא תוך כדי סיפור ובשפה פשוטה
* **מה שקניתי בעצמי** - ספר ילדים שני מסדרת "כמו גדולים" החושף את הילדים תוך כדי סיפור, לעולם הכלכלי ולחשיבות העבודה

## קישורים חיצוניים

* 

* כרטיס ביקור דיגיטלי

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוזיקאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:סופרי ילדים ונוער ישראלים
קטגוריה:ישראלים שנולדו ב-1967
Cizeta-Moroder V16T

**Cizeta-Moroder V16T** היא מכונית ספורט המוגדרת מכונית על מתוצרת יצרנית הרכב האיטלקי **Cizeta Automobili**  אשר יוצרה בין השנים 1991–1995 באיטליה בעיר מודנה.
## תצורות
* 2 דלתות - קופה
* 2 דלתות - רודסטר
## "Cizeta-Moroder V16T"

* יוצרו 20 יחידות
* 2 דלתות
* 2 נוסעים
* בדגם "Cizeta-Moroder V16T" הורכבו 2 מנועים מדגם למבורגיני אורראקו, כל מנוע: V8 צילינדרים, סך הכל V16 ב-90°, 5,995 סמ"ק המפיקים 548 כ"ס
* מנוע מרכזי-אחורי-רוחבי
* קיבולת מכל דלק - 120 ליטר
* פנסים קדמיים כפולים נשלפים
* מתלים : מלפנים: מרובע עצמאי עם מוט גלילה / אחורי: מרובע עצמאי עם קפיצי סליל
* בלמים : קדמיים: דיסקים מאוורים 332 מילימטרים, אחוריים: דיסקים מאוורים 332 מילימטרים
* צמיגים : קדמיים: 245/40 ZR17, אחוריים: 335/35 ZR17
* יחס כוח / משקל : 322.06 כ"ס ל-1,000 ק"ג
* גובה מינימלי מקרקע - 120 מ"מ
* תאוצה בין 0–100 קמ"ש היא 4.5 שניות

## תמונות

קובץ:Cizeta V16.jpg | דגם "Cizeta-Moroder V16T"
קובץ: Cizeta-Moroder V16T (2).jpg| דגם "Cizeta-Moroder V16T"
קובץ:Cizeta-Moroder V16T.jpg | דגם "Cizeta-Moroder V16T"


## ראו גם
* מכונית-על

## קישורים חיצוניים

* 
* 
* 

## הערות שוליים

קטגוריה:מכוניות על
קטגוריה:מכוניות ספורט
קטגוריה:דגמי מכוניות שהושקו ב-1991
קטגוריה:כלי רכב איטלקיים
קטגוריה:מכוניות מנוע מרכזי
משקל גוף האדם

210px|ממוזער|משקל גוף עודף או מופחת נחשב לאחד מהאינדיקטורים הנפוצים לקביעת בריאותו של אדם
**משקל גוף האדם** הוא מסת האדם או משקלו. משקל הגוף נמדד ברוב מדינות העולם בקילוגרמים, אם כי במדינות מסוימות כמו ארצות הברית למשל, נמדד משקל הגוף בפאונדים, או בבריטניה שם הוא נמדד גם בסטון וגם בפאונד. מרבית בתי החולים, אפילו בארצות הברית, משתמשים כיום בקילוגרמים.

משקל הגוף באופן אידיאלי נמדד באמצעות מאזניים כאשר האדם אינו נושא עליו פריטים כלשהם (בגדים, נעליים, ואביזרים שונים כמו טלפונים ניידים וארנקים).

משקל גוף עודף או מופחת נחשב לאחד מהאינדיקטורים הנפוצים לקביעת בריאותו של אדם.

**משקל גוף האדם** מתייחס למסה של האדם או לכוח הכבידה הפועל עליה, והוא מהווה אינדיקטור שכיח להערכת מצבו הבריאותי של אדם, כאשר משקל עודף או מופחת נחשבים לגורמי סיכון. מדידתו האידיאלית מתבצעת באמצעות משקל גוף, כשהוא אינו נושא פריטים חיצוניים כמו בגדים ואביזרים. 

## תנודות במשקל
משקל הגוף משתנה לאורך שעות היממה משום שכמות המים בגוף אינה קבועה. לעיתים רבות משתנה משקל הגוף לאחר ביצוע פעילויות כמו שתייה, מתן שתן או פעילות גופנית. לעיתים מסוימות ספורטאים מקצוענים נוהגים שלא לשתות במכוון, במטרה שיסווגו כבעלי משקל נמוך יותר, על מנת שיוכלו להתחרות נגד ספורטאים במשקל נמוך מהם.

## משקל גוף אידיאלי
הקונספט של משקל הגוף האידיאלי הוצג בתחילה על ידי דיביין (Devine) במהלך שנת 1974, על מנת לאפשר לציבור להעריך אם ניתן לאשר שימוש בתרופות מסוימות בקרב חולים עם השמנת יתר חולנית.

בעוד שלאורך השנים מודלים נוספים להערכת משקל הגוף האידיאלי זכו לפרסום והכרה רבה, המודל שנמצא בשימוש הרב ביותר כיום הוא עדיין המודל של דיביין. מודלים בולטים נוספים המשמשים להערכת משקל הגוף האידיאלי הם מדד מסת גוף (BMI) והמודל של המווי. הדרך למדוד את משקל הגוף האידיאלי אינה מושלמת, שכן היא איננה לוקחת בחשבון את אחוזי השומן או משקל השרירים בגוף. לדוגמה, המשקל של ספורטאים בהשוואה לחישוב משקל הגוף האידיאלי שלהם עלול להיות מטעה, משום שבעוד שמשקל הגוף שלהם עלול להיות מסווג כעודף שומן או השמנת יתר חולנית לפי החישוב של משקל הגוף האידיאלי עבורכם, בפועל מדובר במשקל שנובע מכך שיש להם שרירים רבים יחסית בהשוואה לאדם הממוצע, והם למעשה בכושר ובריא במיוחד. בבדיקת Dual energy X-ray absorptiometry (או בקיצור DEXA) ניתן למדוד במדויק את אחוזי השומן ומשקל השומן, השרירים והעצמות בגוף.

### הנוסחה של דיביין
הנוסחה של דיביין לחישוב משקל הגוף האידיאלי אצל מבוגרים היא כדלקמן:
* משקל הגוף האידיאלי לגברים = 50 קילוגרמים + 0.9 קילוגרמים × (גובה בסנטימטרים - 152)
* משקל הגוף האידיאלי לנשים = 45.5 קילוגרמים + 0.9 קילוגרמים × (גובה בסנטימטרים - 152)

### הנוסחה של המווי
הנוסחה של המווי לחישוב משקל הגוף האידיאלי אצל מבוגרים היא כדלקמן:
* משקל הגוף האידיאלי לגברים = 48 קילוגרמים + 1.1 קילוגרמים × (גובה בסנטימטרים - 152)
* משקל הגוף האידיאלי לנשים = 45.4 קילוגרמים + 0.9 קילוגרמים × (גובה בסנטימטרים - 152)

## משקל ממוצע ברחבי העולם
### לפי אזור

### לפי מדינה

### סטטיסטיקה עולמית
חוקרים מבית הספר ללימודי היגיינה ורפואה טרופית של לונדון  פרסמו מחקר שעסק במשקל הממוצע בקרב אנשים בוגרים בכתב העת "BMC Public Health" ובוועידת האו"ם Rio+20.

## ראו גם

* משקל תינוק בלידה
* מדד מסת גוף (BMI)
* השמנת יתר
* משקל עודף
* תת משקל
* ירידה במשקל
* עלייה במשקל
* אנורקסיה נרבוזה

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בריאות
DeWolff

**DeWolff** (מהולנדית: הזאב, מבוטא: **דה וולף**) היא להקת רוק בלוז ורוק פסיכדלי הולנדית, שהוקמה בשנת 2008 על ידי רובין פיסו, ומכילה שלושה כלים: אורגן האמונד (רובין פיסו), גיטרה חשמלית (פאבלו ואן דה פול) ותופים (לוקה ואן דה פול).

## היסטוריה
את הלהקה הקים רובין פיסו, קלידן הולנדי, בשנת 2008 יחד עם שני האחים לבית ואן דה פול, פאבלו ולוקה. הלהקה זכתה בפרס הראשון בגמר הלאומי של קונסטבנדה בשנת 2008. זו הייתה הלהקה הראשונה שזכתה בתולדות אירוע זה, שכן עד אז זכו רק אמנים יחידים. בזמן ההופעה צפה בהם האמרגן רון אנגלן (REMusic Records) ויחד הם חתמו על חוזה הקלטות באוגוסט 2008. בינתיים הם ביצעו הופעות חיות רבות באמסטרדם. בשנת 2010 הם העבירו את הטורים הראשונים שלהם בחו"ל, בעיקר בבלגיה ובגרמניה. 2011 היא השנה בה סצנות בינלאומיות רבות מתעניינות בלהקה, ובמיוחד צרפת, הונגריה, ואיטליה, שבהן הופיעו מספר פעמים. בשנת 2012 הוענקו מספר הופעות גם בצרפת, אוסטריה, שווייץ, איטליה, גרמניה ופולין. בנובמבר 2011 חתמו חברי הלהקה על חוזה הקלטות עם חברת התקליטים "GoSet Music", שהוציאה את הסינגל "Do Not You Go Up The Sky" ואת האלבום "Orchards / Lupine" באוסטרליה וניו זילנד. ב־8 במאי 2012, אלבום זה יצא באיטליה תחת התווית "OTRLive / Universal". הלהקה הוציאה עד היום 6 אלבומים, כולל שני אלבומים מהופעה חיה שנקראו "Live & Outta Sight" ו- "Live & Outta Sight ii". כל האלבומים פורסמו גם בפורמט וויניל. בסוף 2011 שודר סרט תיעודי על סיבוב ההופעות של הלהקה בטלוויזיה ההולנדית. לאחר מספר חודשים באולפן, האלבום "DeWolff IV" יצא לאור ב־8 ביוני 2012. ניתן לראות את צד ה- B של אלבום זה כ-"אופרה" של 5 שירים מוקלטים הקשורים זה לזה. כדי לקדם את מכירות האלבום, הלהקה הופיעה במועדונים והפסטיבלים ההולנדיים הגדולים ביותר. בזירה הבינלאומית הם הופיעו על הבמות המרכזיות של פסטיבל גל הארצו (איטליה) ופסטיבל זאפנאלה ובאד דוברן (גרמניה), וכן מופעים באוסטרליה, איטליה, בלגיה, גרמניה, אוסטריה, שווייץ ורוסיה.

## נגינה
הסגנון העיקרי של הלהקה הוא רוק כבד עם נגיעות של בלוז רוק ורוק פסיכדלי. אמנם הלהקה הוקמה בשנת 2008, אך סגנונה דומה יותר לסגנון הרוק שהיה פופולרי בשנות השבעים והשישים. לדוגמה, אורגן האמונד שהיה בשימוש נפוץ בשנות השישים הוא אחד הכלים המרכזיים של הלהקה: תפקידו של רובין פיסו דומיננטי בדיוק כמו תפקיד הגיטרה של פאבלו ואן דה פול. הנגינה של הלהקה מאופיינת בעיקר בסולואי נגינה ארוכים, בעיקר סולואי גיטרה וקלידים, אך גם סולואי תופים וכלי הקשה כמו בשיר Medicine.

## דיסקוגרפיית אלבומים
ממוזער|220x220px|האחים ואן דה פול בהופעה של הלהקה|טקסט=

## קישורים חיצוניים

* 

קטגוריה:להקות רוק הולנדיות
רכס פאבי

**רכס פאבי** או **מצוק פאבי** או **כף פאבי** או **האי פאבי** (באנגלית: **Pavie Ridge** או, בצרפתית: **Cap Pavie** (מילולית: לשון היבשה פאבי) או **Île Pavie** (מילולית: האי פאבי)) הוא רכס סלעי או מצוק סלעי המהווה את קצהו הדרום מזרחי של הדום הקרח ברטרנד, בארץ גרהאם שבאנטארקטיקה.

גובהו של הרכס 500 מטרים מעל פני הים.

הרכס משתרע לכיוון דרום - מערב בין קרחון מרטין ומפרצון מוריין.

## היסטוריה
### גילוי ומיפוי הרכס

האזור התגלה על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו, אשר סבר כי מדובר באי, וקרא לו "האי פאבי" ("Île Pavie") בשנת 1909.

האזור מופה ממרחק, על ידי מוריס בונגראן (Maurice Bongrain), סוקר של המשלחת הצרפתית.

האזור נסקר, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל, אשר לא הבינה כי מדובר באותו אתר שגילה שארקו.

האזור נסקר שוב על ידי סקר שטחי חסות איי פוקלנד, בשנת 1948, אשר זיהו כי ה"אי" שגילה שארקו הוא מצוק רד רוק, והשם שנתן שארקו לאי, ניתן לרכס פאבי הסמוך.

### מקור השם

שארקו קרא לאי על שמו של אוגוסט ג'. מ. פאבי (Auguste J. M. Pavie), דיפלומט צרפתי ומגלה ארצות.

## ראו גם
* מצוק רד רוק

## קישורים חיצוניים

* רכס פאבי באתר הסקר הגאולוגי של ארצות הברית
* רכס פאבי באתר הגאזט האנטארקטי של ממשלת אוסטרליה
* רכס פאבי באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי עדכני ברכס פאבי
** תחזית מזג אוויר עדכנית ארוכת טווח עבור רכס פאבי
** נתוני מזג אוויר היסטוריים עבור רכס פאבי

## הערות שוליים

פאבי
פאבי
שמש (שיר של חנן בן ארי)

**שמש** הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-2 בספטמבר 2019, כסינגל מתוך אלבום עתידי, על ידי חברת התקליטים יוניסל.

## רקע וכתיבה
השיר נכתב והולחן על ידי חנן בן ארי והופק על ידי תומר בירן.

השיר עלה לרשת הזרמת המדיה ספוטיפיי וצבר מעל למיליון השמעות. בסוף אפריל 2020, הוציאה שרית חדד גרסת כיסוי לשיר.

## וידאו קליפ
טרם פורסם הווידאו קליפ המלא של השיר. העלה בן-ארי לערוץ היוטיוב שלו את האודיו קליפ הרשמי של השיר ב-2 בספטמבר 2019, בסמוך לצאת הסינגל. האודיו מציג בתוכו את עטיפתו של הסינגל ואף את מילותיו של השיר.

נכון לספטמבר 2025, לשיר יש למעלה מ-35 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:שירים על השמש
קטגוריה:סינגלים שהגיעו למקום הראשון במצעד העברי של מדיה פורסט
מחלקת המסחר והעבודה של ארצות הברית

**מחלקת המסחר והעבודה של ארצות הברית** (באנגלית: **United States Department of Commerce and Labor**) הייתה מחלקת בקבינט של ארצות הברית, שהתקיימה לזמן קצר ועסקה בשליטה בעסקים גדולים.

המחלקה הוקמה ב-14 בפברואר 1903, במהלך נשיאותו של הנשיא תאודור רוזוולט. ב-4 במרץ 1913 שונה שמה של המחלקה למחלקת המסחר והמשרדים והסוכנויות שלה שעסקו בתחום העבודה הועברו למחלקת העבודה שהוקמה אז. ב-1915 הפך משרד התאגידים של המחלקה (Bureau of Corporations) לסוכנות עצמאית בשם "הנציבות הפדרלית למסחר" (Federal Trade Commission).

בראש מחלקת המסחר והעבודה עמד מזכיר המסחר והעבודה (United States Secretary of Commerce and Labor). המזכיר היה חבר הקבינט של ארצות הברית. בעת פיצול המחלקה פוצלה גם משרת מזכיר המסחר והעבודה למשרת מזכיר המסחר ולמשרת מזכיר העבודה.

בשנים 2011 ו-2013, בתגובה למאמצי קיצוץ התקציב הפדרלי, הגיש הסנאטור ריצ'רד בר הצעת חוק לאחד מחדש את שתי המחלקות ל"מחלקת המסחר וכוח האדם" (Department of Commerce and the Workforce). מעבר להעברת ההצעה לוועדה לא נעשה עד כה דבר עם הצעה זו.
## מזכירי המחלקה

## קישורים חיצוניים

## הערות שוליים

*
קטגוריה:משרדי ממשל ארצות הברית
קטגוריה:ארצות הברית: כלכלה
All Eyez on Me (אלבום של מוניקה)

**All Eyez on Me** (בעברית: **כל העיניים עליי**) הוא אלבומה השלישי של הזמרת מוניקה, אשר יצא ב-21 באוקטובר 2002, על ידי קלייב דיווס ג'יי רקורדס כאלבום הראשון שלה איתם. אלבום זה יצא לאור ביפן בלבד שם הגיע למקום ה-14 במצעד האלבומים היפני. האלבום הוא ערבוב של שירי מיד-טמפו ובלדות בסגנונות כמו R&B עכשווי ומוזיקת נשמה לצד היפ-הופ, דאנס-פופ, גוספל. על האלבום עבדו מספר מפיקים ביניהם דאלס אוסטין, ג'רמיין דופרי (מפיק בפועל) ורודני ג'רקינס.

האלבום קיבל ביקורות מעורבות. מתוך האלבום יצאו שני סינגלים: "All Eyez on Me" ו-"Too Hood" אשר לא זכו להצלחה בדומה לשירים הקודמים של הזמרת. האלבום תוכנן לצאת כחודש לאחר מכן גם בארצות הברית אך בסופו של דבר הוחלט להקליט חלק מהשירים מחדש ולהוציא אותו מחדש ובכך שנה לאחר מכן יצא אלבומה After the Storm.

## מיקומי שיא

## קישורים חיצוניים

## הערות שוליים

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריק וייק
קטגוריה:אלבומי חברת ג'יי רקורדס
ויקטור מטקלף

**ויקטור הווארד מטקלף** (באנגלית: **Victor Howard Metcalf**; 10 באוקטובר 1853 - 20 בפברואר 1936) היה פוליטיקאי אמריקאי, שכיהן בקבינט של נשיא ארצות הברית תאודור רוזוולט כמזכיר המסחר והעבודה ולאחר מכן כמזכיר הצי.
## ביוגרפיה
ויקטור מטקלף נולד ביוטיקה, ניו יורק לוויליאם ולשרה פ. (לבית הווארד) מטקלף. הוא התחנך בבתי הספר הציבוריים של יוטיקה, באקדמיה החופשית של יוטיקה ובמכון הצבאי ראסל בניו הייבן, קונטיקט. ב-1872 הוא החל ללמוד בקולג' ייל, שם הוא היה חבר באחוות דלתא קאפא אפסילון. בשנתו הראשונה ללימודים הוא עזב והחל ללמוד בבית הספר למשפטים של אוניברסיטת ייל. הוא סיים את לימודיו ב-1876 והתקבל ללשכת עורכי הדין של קונטיקט. ב-1877 הוא המשיך את השכלתו המשפטית בקולג' המילטון והתקבל ללשכת עורכי הדין של מדינת ניו יורק. ב-1877 הוא החל לעסוק בעריכת דין ביוטיקה וב-1879 הוא עבר לאוקלנד, קליפורניה. במסגרת עיסוקו שם בעריכת דין הוא טיפל בענייני מקרקעין ומסחר.

ב-1881 נשא מטקלף לאישה את אמילי קורין ניקולסון ושניים נולדו שני בנים. אחד מהם התחנך באקדמיה הימית של ארצות הברית והשני היה לאיש עסקים בקליפורניה.

מטקלף נבחר לבית הנבחרים של ארצות הברית מטעם המפלגה הרפובליקנית וכיהן בו מ-1899 ועד 1904. בקונגרס הוא היה חבר בוועדה לענייני הצי ובוועדת המיסוי והתקצוב. פעילותו החקיקתית לטובת טיוב אדמות צחיחות הובילה אותו לקשרים עם הנשיא תאודור רוזוולט.

ב-1 ביולי 1904 מינה הנשיא רוזוולט את מטקלף כמזכיר המסחר והעבודה בקבינט שלו. במסגרת תפקיד זה, נשלח מטקלף על ידי הנשיא לסן פרנסיסקו ב-1905 כדי לתווך בין מועצת החינוך של העיר לבין 91 תלמידים יפנים שכניסתם לבתי הספר הציבוריים סורבה. על פי הפשרה שהושגה הורשו התלמידים להתקבל לבית הספר, בעוד שיפן חדלה להנפיק דרכונים לעובדים. בהמשך נשלח מטקלף שוב על ידי הנשיא לסן פרנסיסקו כדי לסקור את הנזק שאירע ב-1906 כתוצאה מרעידת האדמה בסן פרנסיסקו. הוא כיהן בתפקידו כמזכיר המסחר והעבודה עד -12 בדצמבר 1906 ואז מונה כמזכיר הצי. בתקופת כהונתו בתפקיד זה הוא פיקח על המשט של הצי הלבן הגדול. הלחצים שהיו מנת חלקו כחבר הקבינט גבו ממנו מחיר בריאותי וב-13 בנובמבר 1908 הוא התפטר מתפקידו.

לאחר פרישתו מן החיים הפוליטיים חידש מטקלף את עיסוקו בעריכת דין באוקלנד והיה מעורב גם בעסקי בנקאות. כחודש לאחר מותה של רעייתו אמילי, נפטר ויקטור מטקלף באוקלנד ב-20 בפברואר 1936. הוא נטמן בבית הקברות מאונטיין וייו שבעיר.

## קישורים חיצוניים

* 
* Gates, Merrill Edwards, Men of mark in America, 1905, p. 53.
* 

## הערות שוליים

קטגוריה:אמריקאים ילידי מדינת ניו יורק
קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי בית הספר למשפטים באוניברסיטת ייל
קטגוריה:בוגרי מכללת המילטון
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1853
קטגוריה:אמריקאים שנפטרו ב-1936
ג'וזף דאן (יזם)

**ג'וזף "דדי" דאן** (באנגלית: **Joseph "Daddy" Dunn**; 1746 – 1827) היה יזם וכומר אנגלי, שצוין בשל ייבוא והפצת גז ברחבי בריטניה, בעיקר באזור פרסטון. דאן שינה במהירות את כל לנקשייר על ידי העברת תאורת פחם לגז לאזור.

## קריירה עסקית
בהיותו כומר ישועי, היו לו קשרים רבים בכל רחבי הארץ, וכמו כן גם כמה בחו"ל. באמצעות קשרים אלה הוא הודיע על אנשי עסקים שיכולים לתת לו את השיטות לייבא גז לאזור פרסטון.

### תאורה משופרת
באמצעות ניסויים כימיים, הוא גיבש טכניקת תאורת גז טובה יותר לעוצמה ובהירות ארוכים יותר, ובשנת 1816 היה לו מספיק אמון בעצמו וברעיון שלו להקים את חברת *Preston Gaslight Company* (חברת תאורת הגז של פרסטון).

### הצלחה עסקית
באמצע שנות ה-20 של המאה ה-19, בעקבות הצלחת החברה שלו, הפכה פרסטון לעיירה השנייה באנגליה אחרי לונדון שהוארה במלואה בגז פחם. משרדי החברה שלו היו באוונהם.

קטגוריה:כמרים בריטים
קטגוריה:יזמים
קטגוריה:בריטים שנולדו ב-1746
קטגוריה:בריטים שנפטרו ב-1827
קית' קרלוק

**קית' קרלוק** (באנגלית: **Keith Carlock**; נולד ב-29 בנובמבר 1971) הוא מתופף ג'אז אמריקאי, שניגן עם טוטו, וויין קרנץ, סטילי דן, ג'יימס טיילור, דונלד פגן, וולטר בקר, טל וילקנפלד, ג'ון מאייר, סטינג וכריס בוטי.

הוא חבר בהיכל התהילה של מוזיקאי מיסיסיפי.

## ביוגרפיה

קרלוק נולד בקלינטון, מיסיסיפי, ולמד באוניברסיטת צפון טקסס.

באוקטובר 2009 הוא הוציא סרט הדרכה על גבי DVD בשם: *"The Big Picture: Phrasing, Improvisation, Style, and Technique" (בתרגום חופשי:* *"התמונה הגדולה: ביטויים, אימפרוביזציה, סגנון וטכניקה*).

קרלוק נפגש והחל לנגן עם סטילי דן בסוף שנות התשעים, והופיע באלבומם *Two Against Nature* שיצא בשנת 2000 ו*Everything Must Go שיצא* בשנת 2003. קרלוק ניגן בטור הופעות איתם מאז 2003 והמשיך לעשות זאת למרות מותו של וולטר בקר (שהייה מייסד הלקה) בשנת 2017. בינואר 2014 הצטרף קרלוק ללהקת טוטו כאשר הוא מחליף את המתופף הוותיק סיימון פיליפס. הוא ניגן בכל רצועות האלבום "*Toto XIV"* ווניגן בטור ההופעות שלהם באפריל – מאי 2014.

קרלוק משתמש בסט תופים של חברת Gretsch, עורות של חברת Evans, מצלות של חברת Zildjian, ומקלות תופים של Vic Firth.

## קישורים חיצוניים
* 

* ריאיון עם קית קרלוק ב- NAMM Oral History Library (2008)

## הערות שוליים

קטגוריה:מתופפים אמריקאים
קטגוריה:אמריקאים שנולדו ב-1971
פחד גבהים (אלבום)

**פחד גבהים** הוא אלבום האולפן השני של הזמר-יוצר הישראלי ישי ריבו. האלבום יצא לאור ב-23 בפברואר 2016, על ידי חברת התקליטים NMC.

האלבום הועלה לרשת הזרמת המדיה ספוטיפיי, בסמוך לצאתו.

## ביקורת והצלחה
מבקר המוזיקה נתנאל לייפר כתב על האלבום 

ביולי 2016 הוכרז כי זכה האלבום במעמד "אלבום זהב" על כך שנמכר ביותר מ-15 אלף עותקים.

## רשימת רצועות

## הערות שוליים

## קישורים חיצוניים

קטגוריה:אלבומי ישי ריבו
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
גבעות פאנזאריני

**גבעות פאנזאריני** (באנגלית: **Panzarini Hills**) היא קבוצה של גבעות המהוות את צפון רכס ארגנטינה, בהרי פנסקולה בארץ המלכה אליזבת שבאנטארקטיקה.

הגבעות ממוקמות מצפון לקרחון סן מרטין.

## היסטוריה
### גילוי ומיפוי הגבעות

הגבעות מופו על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1967.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראו על שמו של אדמירל רדולפו נ. פאנזאריני (Admiral Rodolfo N. Panzarini), מנהל המכון האנטארקטי הארגנטיני באותה עת.

## גאוגרפיה

בגבעות מצויים האתרים הבאים:
* סלע ארטה
* נונאטאק ארקונדו
* נונאטאק ג'ירו
* נונאטאק וקה
* הר ספאן
* נונאטאק סוארז
* הר פררה

הנקודה הגבוהה ביותר בגבעות היא בהר ספאן, שגובהו 880 מטרים מעל פני הים. הר זה הוא הגבוה בהרי רכס ארגנטינה.

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA246&lpg=PA246&dq=%22Panzarini+Hills%22&source=bl&ots=PEslqZtg_x&sig=ACfU3U0kWyG3287aiRnCxKoaUQ1opZg-2A&hl=en&sa=X&ved=2ahUKEwipv5SH6JDoAhXJ0aQKHcdKDc0Q6AEwBnoECAkQAQ#v=onepage&q=%22Panzarini%20Hills%22&f=false The Transantarctic Mountains: Rocks, Ice, Meteorites and Water]**, P 246

## קישורים חיצוניים
* גבעות פאנזאריני באתר הסקר הגאולוגי של ארצות הברית
* גבעות פאנזאריני באתר הגאזט האנטארקטי של ממשלת אוסטרליה
* גבעות פאנזאריני באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק בין גבעות פאנזאריני לאתרים סמוכים
* תרשים הנוף הנשקף מגבעות פאנזאריני באתר peakvisor

## הערות שוליים

פאנזאריני
פאנזאריני
המענית הצידית

**הַמַעֲנִית הצידית** או **החריץ על שם סילויאן** או החריץ הצידי (באנגלית: **lateral sulcus** או **Sylvian fissure** או **lateral fissure**) היא מהמאפיינים הבולטים ביותר במוח האנושי. מענית זו היא חריץ עמוק, שנמצא בכל אחת משתי הֶמיספֶרות המוח (פלגי המוח) אשר מחלק בין אונות המוח.

## מבנה
המענית מחלקת בין האונה המצחית והאונה הקודקודית לבין האונה הרקתית את קליפת המוח. מלבד זאת מן החריץ הצידי יוצאים כמה חריצי משנה הקרויים ענפים (branches). הבולטים מבין חריצי המשנה הם הענף העולה (The ascending ramus) והענף האופקי (The horizontal ramus) של המענית הצידית, אשר מחלקים את הפיתול המצחי התחתון לשלושה חלקים בעלי תפקוד שונה. חריצי משנה נוספים מחלקים את הפיתול על שם השל לפיתולי משנה. נהוג לכנות את קליפת המוח המקיפה את המענית הצדית כקליפת המוח הפריסלויאנית (perisylvian cortex).
מרכז|ממוזער|294x294 פיקסלים|המענית הצידית בירוק כהה

### אסימטריה צידית
כתוצאה ממומנט יעקובלב  ישנה אסימטריה בין המיספרות המוח. דבר שבא לידי ביטוי במענית הצידית בכך שבהמיספרת שמאל המענית יותר ארוכה ופחות מפותלת ביחס להמיספרת ימין.

### התפתחות
[ממוזער|איור מתוך הספר [האנטומיה של גריי (ספר)|האנטומיה של גריי, המתאר את צורת המוח של עובר בן חמישה חודשים. ניתן לראות בבירור את המענית הצדית בצבע כהה יותר במרכז התמונה.]]
החריץ מתפתח סביב ארבעה עשר שבועות לאחר ההפריה.
## תפקוד
על שטח המענית הצידית נמצאים כמה אזורים אנטומיים בעלי תפקוד ייחודי. ראשית מתחילת קצהו החיצוני של החריץ ולאורך עומקו נמצא הפיתול על שם השל המכיל את הקורטקס השמיעתי הראשוני, אזור חשוב בעיבוד צלילים ראשוני וכן נמצאים אזורים שמיעתים אסוציאטיביים, המעורבים בעיבוד מורכב של צלילים, כמו מרכז עיבוד גובה הצליל (Pitch center) הממוקם בחלק הלטרלי של המענית. מלבדם ממוקם בעומק החריץ האינסולה, אזור שמעורב במספר תהליכים ותפקודים מוחיים מורכבים, ביניהם: יצירת חוויות רגשיות, מודעות לסביבה ולתהליכים המתרחשים בגופנו, ויסות הומאוסטטי של הגוף, תהליכי תפיסה, שליטה מוטורית, תפקוד קוגניטיבי וחוויה בין-אישית. חלק מתקרת המענית הצידית הוא קליפת המוח המוטורית האסוציאטיבית, אזור המעורב בתכנון והפקה של פעולות תנועתיות.

## היסטוריה

## המענית הצידית בתרבות

## קישורים חיצוניים

## הערות שוליים

קטגוריה:המוח
מאיר שיל"ת

**מאיר שילת** (9 בנובמבר 1909 – 19 במאי 1977) היה תעשיין, סוחר ואיש ציבור ישראלי.

## קורות חייו
נולד ביאסלו, שבפולין, בכ"ה חשון תר"ע ב-9 בנובמבר 1909, לראובן ב"ר מנשה ב"ר יוסף, ב"ר ישראל שיל"ת (מגדולי חסידי רופשיץ וסוחרי עץ ויערות ידועים בגליציה) ולטויבה בת ראובן יוסף נויבירט (ראש ישיבת "עץ חיים" בברלין).

קיבל חינוך מסורתי בחדר, בבית המדרש לרבנים, והמשיך בלימודים תורניים בישיבות שונות. עבד בעיסקי המשפחה במסחר יערות ועצים והמשיך בלימודיו.

בשנים 1928–1933 היה יו"ר "צעירי מזרחי" ומורשה קק"ל בעיר יאסלו (פולין).

בשנת 1933 נשא לאישה את צפורה בת אלימלך פרוינד. להם נולדו שני בנים: אליעזר שיל"ת, ואהוד שיל"ת.

## פעילות בארץ ישראל
באותה שנה עלה לארץ. השתלם בכלכלה ובמדעי הרוח באוניברסיטה העברית בירושלים. השתלם ולמד גם בהנהלת חשבונות. התגורר בירושלים עד אחרי מלחמת השחרור בשנת 1948 ומשם עבר לגור עם משפחתו לתל אביב ובשנת 1956 לגבעתיים.

עד שנת 1953 היה פעיל בתעשייה בארץ. משנת 1953 בשירות המדינה.

בתור כלכלן וחשבונאי נתמנה כפקיד שומה במס הכנסה תל אביב, דרום 2, בית רומנו ובמקומות נוספים בארץ. כמו כן עבד גם בנציבות מס הכנסה. לאחר פרישתו כיהן בהתנדבות כיו"ר המועצה הדתית בגבעתיים.

היה הנשיא ה-16 בשנים 1962–1963 של "לשכת הכוכב מס' 13" של הבונים החופשיים, בחסות הלשכה הגדולה למדינת ישראל, ופעל בה בתל אביב. בשנת 1969 נוסדה לשכת בת ללשכת הכוכב בשם לשכת "אחווה" ומאיר שיל"ת עמד בראשה.

שימש גם כנשיא לשכת הרוא"ה - בבני ברית ונשיא לשעבר של לשכת גבעתיים - בני ברית.

פעיל בחברות צדקה. שימש כמגיד בשיעורים תורניים, ומרצה בנושאי יהדות, בכלכלה ובנושאים תורניים שונים.

כתב מאמרים ובקורת ספרים בכלכלה, במדעי החברה. בסוציולוגיה ובאספנות בולים.

נפטר ב־19 במאי 1977 בפתח תקווה. נקבר בבית העלמין בנחלת יצחק.

## כתביו
### ספרים
* "כיצד לאסוף בולים: מדריך ויועץ לחובבי בולים" / י. ראובני [=מאיר שיל"ת].
* "המבחן העולמי במידות ודרך ארץ : מראות ורשמים", א חשון תשנ"ב

### חוברות
* "אספנות ספרים ובולים",
* "כיצד לאסוף בולים".

## הערות שוליים

קטגוריה:אישים הקבורים בבית הקברות נחלת יצחק
קטגוריה:אנשי העלייה החמישית
קטגוריה:גבעתיים: אישים
קטגוריה:חברי הבונים החופשיים בארץ ישראל
קטגוריה:חברי הבונים החופשיים בישראל
קטגוריה:חשבונאים ישראלים
קטגוריה:ישראלים ילידי פולין
קטגוריה:כלכלנים ישראלים
קטגוריה:פקידים במשרדי ממשלת ישראל
קטגוריה:ישראלים שנולדו ב-1909
קטגוריה:ישראלים שנפטרו ב-1977
פציאס

**פאציאס** הוא תכונה חזותית של סלעים, שמתארת מרקם או תבנית.

במילים פשוטות, הפציאס של הסלע הוא הפנים שלו, ועל פי הפציאס ניתן לזהות סלע, גם מבלי לערוך לו בדיקות כימיות או בדיקות אחרות.

סלעים מוגדרים על פי המינראלים העיקריים שלהם, כאשר באופן כללי, המינראלים האלו אינם חייבים להיות רוב המרכיבים של הסלע, אלא המרכיבים המובהקים והמשמעותיים שלו, לכן ההגדרה של הסלע אינה בהכרח כימית או מינרלית, אלא יותר מתייחסת למראה מסוים.לשם כך מוגדר "פציאס", כלומר מין או גזע של סלע, כאשר ייתכן שסלעים בעלי פציאס דומה, יהיו בעלי תכונות או תכולות משתנות, אך עדיין ישמרו על אותו המראה.

בדרך כלל, משתמשים בפאציאס לאפיין סלעי משקע או סלעים מותמרים.

בסלעי יסוד, האפיון הזה פחות נדרש, כי בדרך כלל סלעי יסוד מופיעים בכמויות גדולות, על פני שטח נרחב ושומרים על הרכב דומה.

דוגמה לפאציאס בסלעי משקע הוא Wackestone  שהוא סלע שעשוי כמעט כולו מבוץ קרבונטי ואין בתוכו כמות משמעותית של מינרלים פרט לקלציט וגם אין בו כמות משמעותית של רכיבים שלדיים בעלי צורה אופיינית.

דוגמה לפאציאס של סלעים מותמרים - אקלוגיט - סלע שעשוי מגבישים גדולים בצבעי ירוק וכתום.

[מרכז|ממוזער|500px|דיאגרמה המראה את סוגי הפציאס השונים של [סלע מותמר|סלעים מותמרים. בדיאגרמה הזו ניתן לראות את האקלוגיט כמאפיין התמרה בטמפרטורה ולחץ גבוהים]]

## קישורים חיצוניים
* 

קטגוריה:גאולוגיה
ברהבם BT62

**ברהבם BT62** (באנגלית: **Brabham BT62**) היא מכונית מרוץ המיועדת לימי מסלול (Track day ), ומוגדרת כמכונית ספורט בעלת תכונות של מכונית על המיוצרת על ידי יצרנית הרכב האנגלו-אוסטרלית ברבהאם אוטומוטיב אשר מיוצרת משנת 2018 בעיר אדלייד במדינת אוסטרליה הדרומית באוסטרליה.

## תהליך רישוי
למרות שדגם ה"ברהבם BT62" במתכונתו הסטנדרטית אינה חוקי בכבישים, היצרנית מציעה הסבה חוקית לדרכים ללקוחותיה באמצעות תהליך ההמרה והרישום המתבצע בבריטניה לאחר שעבר IVA ("Independent Vehicle Assessment" הערכת רכב עצמאית).

כביכול, קונים בינלאומיים יוכלו עדיין לבצע את ההליך ויוכלו לנהוג במכונית במדינות אחרות על ידי כך שהמכונית תועבר חזרה לבריטניה אחת ל -12 חודשים ליצרן לשירות שנתי כדי לעמוד בתנאי חוקי הרישום. עלויות המשלוח של המכונית יהיו על חשבון היצרן בכל ביקור.

## ממאפייני "ברהבם BT62"

* דגם "ברהבם BT62" הוצג בסוף שנת 2018. מיועד ייצור של 70 מכוניות בלבד, לכבוד מורשת 70 שנות החברה במרוצים.
* דגם "ברהבם BT62" ערך את הופעת הבכורה במרוץ "אל תוך הלילה" (Into the Night), במסלול "Brands Hatch"  והתחרה באליפות סיבולת הבוקר של "Britcar"  ב-9 וה-10 בנובמבר שנת 2018. ב-21 באוקטובר הוכרז כי דייוויד ברבהאם ("David Brabham" ) וויל פאוול ינהגו את המכונית במרוצים.
* שלדה - מכונה "ארכיטקטורה מתכתית צינורית" והגוף כולל לוחות גוף מסיבי פחמן קלים, כמו גם מעטפת גלגלים מפחמן, כדי לתת למכונית משקל יבש של 972 ק"ג.
* גוף הדגם בנוי מפולימר מחוזק בסיבי פחמן ("Carbon fiber reinforced polymer" ).
* 2 דלתות.
* 2 נוסעים.
* מנוע מרכזי-אחורי V8 צילינדר מסוג "Naturally aspirated engine"  המאופיין כמנוע בעירה פנימית בו צריכת החמצן תלויה אך ורק בלחץ האטמוספירי ואינה מסתמכת על אינדוקציה בכפייה דרך מגדש טורבו או מגדש-על (את זהות יצרן המנוע החברה לא חשפה).
* סוג הנעה: הנעה אחורית.
* הילוכים הנשלטים בהגה
* בלמים: בלמי דיסק פחמן משולב בפחמן, כאשר רפידות פחמן מופעלות על ידי שש בוכנות הפועלות על רוטורי פחמן.
* הגלגלים הם יחידות נעילה מרכזיות בגודל 18 אינץ' ועטופות בצמיגי מרוץ של מישלן.
* לוח מחוונים בנוי מסיבי פחמן.
* תיבת דוושות מתכווננת.
* גלגל הגה נשלף עשוי מסיבי פחמן.
* בתא הנהג מטף כיבוי.
* יחס כוח / משקל : 653 כ"ס ל-1,000 ק"ג.
* מחיר היחידה: 1,200,000 לירה שטרלינג.
* תאוצה בין 0–100 קמ"ש היא 2.8 שניות.

## תמונות

קובץ:Brabham BT62 Monaco IMG 1233.jpg | "ברהבם BT62"
קובץ:Brabham BT62 Monaco IMG 1236.jpg | "ברהבם BT62"
קובץ: Brabham BT62 Genf 2019 1Y7A5997.jpg| "ברהבם BT62"
קובץ:Brabham BT62 (42184114940).jpg | "ברהבם BT62"
קובץ:2018 Brabham BT62 5.4 Rear.jpg | "ברהבם BT62"



קובץ:BritcarBrabhamBT62.jpg | "ברהבם BT62"
קובץ:Brabham BT62 at Brands Hatch.jpg | "ברהבם BT62"


## ראו גם
* מכונית-על

## קישורים חיצוניים

* 
* 
* 
* 

## הערות שוליים

קטגוריה:מכוניות מרוץ
קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2018
קטגוריה:כלי רכב המיוצרים באוסטרליה
קטגוריה:מכוניות מנוע מרכזי
קטגוריה:מכוניות עשויות פולימר מחוזק בסיבי פחמן
וויצ'ך גרסון

**וויצ'ך גרסון** (בפולנית: **Wojciech Gerson**; 1 ביולי 1831 – 25 בפברואר 1901) היה צייר פולני, שפעל בפולין, ונחשב לנציג בולט של האסכולה הפולנית בציור.

## קורות חייו
וויצ'ך גרסון נולד בוורשה שאז הייתה תחת שליטה של האימפריה הרוסית. בשנת 1844 הוא התחיל ללמוד ציור באקדמיה לאמנויות בעיר וסיים אותה בהצטיינות בשנת 1850. בשנת 1853 הוא קיבל מלגה להמשך לימודים באקדמיה לציור בסנקט פטרבורג. הוא סיים את לימודיו בשנת 1855 עם קבלת מדליית כסף. בשנת 1856 הוא נסע לפריז וחזר בשנת 1858.

בהיותו בוורשה גרסון הקים אגודה לאמנויות בשנת 1860. הוא התחיל ללמד ציור בשנת 1865 וקביל תואר פרופסור באקדמיה לאמנויות בוורשה בשנת 1872. הוא לימד באקדמיה עד לשנת 1896. בתקופה זו הוא לימד ציירים פולנים רבים לרבות שמעון בוכבינדר ואנה בילינסקה.

בנוסף לציור גרסון היה פעיל בתחום אדריכלות וביקורת אמנויות. הוא ידוע בעיקר על ציוריו לנושאים היסטוריים.

חלק מיצירות וגרסון נשדדו במהלך מלחמת העולם השנייה על ידי הנאצים ולא נמצאו עד היום.

## מציוריו

File:Gerson Baptism of Lithuania.jpg|ליטא מקבלת נצרות
File:Wojciech_Gerson-Kosciuszko.jpg| תדיאוש קושצ'ושקו
File:Wojciech Gerson, Śmierć Przemysława.jpg|פטירת פשמיסל השני
File:Wojciech Gerson, Przyjęcie Żydów.jpg| קז'ימייז' השלישי ויהודים


## קישורים חיצוניים

* ציורים של וויצ'ך גרסון
* 

קטגוריה:ציירים פולנים
קטגוריה:ילידי 1831
קטגוריה:פולנים שנפטרו ב-1901
בחינת מימ"ד

**בחינת מימ"ד** היא מבחן ידע שנועד למיין מועמדים למכינות קדם-אקדמיות של מוסדות להשכלה גבוהה בישראל. המכינות יכולות להשתמש בתוצאות הבחינה כדי להחליט מי יתקבל אליהן ומי לא. המבחן נכתב ונערך מטעם המרכז הארצי לבחינות והערכה, ולכן בעל תוקף רשמי בקבלה לכל מכינה קדם-אקדמית בישראל.

## על הבחינה
מבנה בחינת המימ"ד מחולק לשלושה חלקים: אנגלית, עברית ומתמטיקה, ובכל חלק מופיעים שני פרקים שכוללים שאלות רב-ברירתיות (שאלות אמריקאיות) ללא שאלות פתוחות. בכל חלק מספר משתנה ולא קבוע של שאלות. מבנה הבחינה דומה לבחינת פסיכומטרי, אך בחינת המימ"ד נחשבת קלה יותר, הן מבחינת רמת השאלות והן מבחינת היקף הידע שנדרש כדי לענות עליהן.

בחינת המימ"ד מבוצעת באמצעות מחשב, כאשר לרשות הנבחנים עומדות שעתיים וחצי כדי לענות על ששת חלקי הבחינה: לכל חלק מוקצב פרק זמן זהה של 25 דקות.

## פרקי הבחינה
בחינת המימ"ד מורכבת משלושה חלקים הבוחנים ידע בתחומים שונים:

**פרק אנגלית** – הפרק כולל שאלות באנגלית מסוג השלמת משפטים ומסוג הבנת הנקרא, כאשר שאלות השלמת המשפטים מסודרות לפי רמת קושי בסדר עולה (מהקל ביותר לקשה ביותר) ואילו שאלות הבנת הנקרא מסודרות כרונולוגית לפי סדר המקטע בטקסט שאליו מתייחסת השאלה. לא נדרשות יכולות של כתיבה באנגלית, אלא קריאה והבנה של טקסט באנגלית.

**פרק מתמטיקה** – הפרק כולל שאלות מסוג בעיות מתמטיות (בנושאים: משוואות, סדרות, אי-שוויונות, חזקות, אחוזים, גאומטריה וכדומה) ומסוג הסקה מטבלאות ותרשימים. לרוב, כל השאלות בפרק מסודרות לפי רמת קושי בסדר עולה (מהקל ביותר לקשה ביותר). יש לציין כי רמת המתמטיקה הנדרשת לפרק זה אינה עולה על ידע בסיסי הנלמד בתיכון. במהלך פתרון השאלות מותר להשתמש בדף מושגים ונוסחאות, אך השימוש במחשבון אסור.

**פרק עברית** – הפרק כולל שאלות מסוג ידע באוצר מילים מגוון, השלמת משפטים והבנת טקסטים בעברית, כאשר שאלות השלמת המשפטים מסודרות לפי רמת קושי בסדר עולה (מהקל ביותר לקשה ביותר) ואילו שאלות הבנת הנקרא מסודרות כרונולוגית לפי סדר המקטע בטקסט שאליו מתייחסת השאלה. לא נדרשות יכולות של כתיבה בעברית, מה שעומד למבחן הוא העושר הלשוני, ויכולות קריאה וניתוח של טקסטים מורכבים בעברית.

## קישורים חיצוניים
* שאלות לדוגמה, בחינת מימ"ד פרק אנגלית, מטעם מאל"ו – מרכז ארצי לבחינות ולהערכה
* שאלות לדוגמה, בחינת מימ"ד פרק מתמטיקה, מטעם מאל"ו – מרכז ארצי לבחינות ולהערכה
* שאלות לדוגמה, בחינת מימ"ד פרק עברית, מטעם מאל"ו – מרכז ארצי לבחינות ולהערכה

## הערות שוליים

קטגוריה:מבחנים סטנדרטיים
יוסט אמאן

**יוסט אמאן** (בגרמנית: **Jost Amman**; 5 ביוני 1539, ציריך – 17 במרץ 1591, נירנברג) היה חרט אמן, שרטט ואמן הדפסים ותחריטי עץ, שפעל בנירנברג במאה ה-16.

## יצירתו
יוסט אמאן נולד בציריך למשפחת פרופסור באוניברסיטה. בשנת 1560 הוא עבר לנירנברג. בתחילת הדרך הוא עבר אצל וירגיל סוליס. לאחר פטירת סוליס בשנת 1561 אמאן התחיל לעבוד באופן עצמאי. בסך הכל הוא יצר כ-1500 הדפסים. אוסף גדול של היצירות שלו נמצא בקופפרשטיך-קבינט ברלין.

בשנת 1576 הוא יצר סדרת תחריטים של מלכי צרפת שהודפסו בפרנקפורט. הוא גם יצר איורים לספר הברית החדשה שפורסמה על ידי סיגיזמונד פייראבנד ולסקר טופוגרפי של בוואריה.

עבודה נוספת של האמן Panoplia Omnium Liberalium Mechanicarum et Seden-tariarum Artium Genera Continens כוללת 115 איורים.

איורים של אמאן מאופיינים בדיוק רב לפרטים. אף על פי שעבודותיו זכו להצלחה גדולה והוא קיבל הזמנות רבות, בסוף חייו הוא היה צריך לבקש עזרה כספית מקרובי משפחה בציריך.

## קישורים חיצוניים

* קורות חיים
* 

קטגוריה:אמנים גרמנים
קטגוריה:מאיירים גרמנים
קטגוריה:ילידי 1539
קטגוריה:נפטרים ב-1591
בוריש פלוטאי

**בוריש פלוטאי** (במקור **פולק**, בהונגרית: **Palotai Bori**; אוראדיה, 23 במאי 1904 – בודפשט, 13 בספטמבר 1983) הייתה סופרת ומשוררת הונגריה-יהודייה ניצולת שואה, זוכת פרס אטילה יוז'ף. אמו של הבמאי פטר בצ'ו (מקודם בֶּהְם) ואחותה של השחקנית וסופרת ארז'י פלוטאי.

## ביוגרפיה
ממוזער|לוח זיכרון על ביתה בבודפשט
פלוטאי נולדה במשפחה יהודית כבתם של ארמנד פלוטאי (פולק) ומרגיט פרידמן (1880-1969). סבא וסבתא שלה היו מסעדנים וסוחרי יין. היא חיה בקושיצה בין השנים 1919 - 1940. שם סיימה את לימודיה בתיכון. בשנת 1926 פורסם בקושיצה כרך השירים הראשון שלה *(הצפות אביב)*. היא התחתנה עם אלפרד בֶּהְם, פקיד יהודי ובנה פטר בצ'ו נולד בשנת 1928. בשנת 1932 הייתה עורכת מגזין נוער בשפה ההונגרית בקושיצה. היא זכתה בתחרות של ההוצאה לאור אתנאום ושל כתב העת הספרותי החשוב ניוגט. בשנת 1940 עברה עם משפחתה לבודפשט כדי להציל את המשפחה מגירוש יהודי הונגריה מערי השדה. בשנת 1946, זו השנה השישית שלה בבודפשט, התמנתה לעורכת המגזין "נשים" (Asszonyok). בין השנים 1947–1953 הייתה ראש המדור הספרותי של היומון נפסבה.

## כתביה

## ראו גם
* תולדות הספרות ההונגרית A magyar irodalom története
* סופרים בני זמננו Kortárs magyar írók

## לקריאה נוספת
* *מי ומי בספרות ההונגרית Ki kicsoda a magyar irodalomban?* Tárogató Könyvek 
* *Ki kicsoda a magyar irodalomban?* Könyvkuckó kiadó, Budapest, 1999 
* *[http://mek.oszk.hu/00300/00355/html/ABC11587/11714.htm לקסיקון ביוגרפי הונגרי] Magyar életrajzi lexikon IV: 1978–1991 (A–Z).* Főszerk. Kenyeres Ágnes. Budapest: Akadémiai. 1994. 
* בוריש פלוטאי Szerzői adatlapja a Molyon

## קישורים חיצוניים

## הערות שוליים

קטגוריה:יהודיות הונגריות
קטגוריה:משוררות יהודיות הונגריות
קטגוריה:סופרות יהודיות הונגריות
קטגוריה:יהודים בשואה: הונגריה
קטגוריה:ניצולות השואה: הונגריה
קטגוריה:סופרי ילדים ונוער הונגרים
קטגוריה:סופרי ילדים ונוער יהודים
קטגוריה:יהודים זוכי פרס אטילה יוז'ף
קטגוריה:ילידות 1904
קטגוריה:הונגרים שנולדו ב-1904
קטגוריה:נפטרות ב-1983
קטגוריה:הונגרים שנפטרו ב-1983
לא לבד (שיר של חנן בן ארי)

**לא לבד** הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-6 בדצמבר 2016, כסינגל הראשון והפותח מתוך אלבומו השני של בן ארי, לא לבד, על ידי חברת התקליטים NMC.

## רקע וכתיבה
השיר נכתב על ידי חנן בן ארי ורועי חסן, הולחן על ידי בן ארי והופק על ידי אייל מזיג.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
בתחילה העלה בן ארי לערוץ היוטיוב שלו את האודיו הרשמי של השיר. האודיו מציג בתוכו את עטיפתו של הסינגל. כשבועיים לאחר מכן עלה גם וידאו קליפ.

נכון לאוגוסט 2025, מונה הצפיות של סרטון האודיו עומד על כ-33 מיליון ואילו של הווידאו קליפ על כ-1.2 מיליון.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים על בדידות
קטגוריה:סינגלים בהוצאת NMC יונייטד אנטרטיינמנט
Make That Cake

**Make That Cake** (בעברית: **תכין את העוגה הזו**) הוא סינגל שהוקלט על ידי הראפר האמריקאי לאנץ'-מאני לואיס, ביחד עם הראפרית האמריקאית דוג'ה קאט. השיר יצא לאור ב-6 בספטמבר 2019, על ידי חברת התקליטים קימוסבי רקורדס, כסינגל שלא מתוך אלבום.

## רקע וכתיבה
השיר נכתב על ידי לאנץ'-מאני לואיס ביחד עם דוג'ה קאט והופק על ידי סאלאם ראמי, אשר הפיק לדוג'ה קאט את שירה "Rules", שיצא בשנת בסמוך לצאת השיר הזה ונכלל באלבום האולפן השני שלה, *[[Hot Pink]]*.

עם יציאתו, עלה השיר לרשת הזרמת המדיה ספוטיפיי. כמו כן, צבר השיר למעלה מ-3.1 מיליון השמעות בספוטיפיי.

## וידאו קליפ
הווידאו קליפ הרשמי של השיר הועלה לערוץ היוטיוב של לאנץ'-מאני לואיס ב-6 בספטמבר 2019, יום צאתו של השיר כסינגל. לאורכו של הקליפ ניתן לראות את לואיס כשהוא מתחתן, תוך שניתן לראות את דוג'ה קאט מכינה עוגות ביחד עם רקדניות ליווי.

נכון למאי 2020, מונה הצפיות של הקליפ עומד על למעלה מ-2.4 מיליון צפיות.

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים על מזון ושתייה
קטגוריה:סינגלים בהוצאת קולומביה רקורדס
קטגוריה:סינגלים בהוצאת קימוסבי רקורדס
Already Gone

**Already Gone** (בעברית: **כבר נעלם**) הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן הרביעי שלה, All I Ever Wanted. השיר יצא לאור ב-11 באוגוסט 2009, על ידי חברת התקליטים תקליטי RCA, כסינגל השלישי מתוך האלבום.

השיר הגיע למקום ה-13 במצעד הבילבורד הוט 100.

## רקע וכתיבה
השיר נכתב על ידי קלי קלרקסון ביחד עם ראיין טדר, אשר הפיק והלחין את השיר גם כן. איגוד תעשיית ההקלטות האמריקאי העניק לשיר את תואר הפלטינה הכפולה על מכירות של למעלה משני מיליון עותקים במדינה, מה שהופך אותו לאחד משיריה הנמכרים ביותר של קלרקסון.

הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-60 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי קלי קלרקסון
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:וידאו קליפים שבוימו על ידי ג'וזף קאהן
קטגוריה:שירים על כאב לב
קטגוריה:בלדות משנות ה-2000
קטגוריה:בלדות פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת RCA רקורדס
דור (שיר)

**דור** הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-9 במאי 2019, כסינגל על ידי חברת התקליטים יוניסל.

## רקע וכתיבה
השיר נכתב והולחן על ידי חנן בן ארי והופק על ידי תומר בירן. השיר עוסק בפער הבין-דורי בסוגיות כמו אמונה, גן-עדן ושמירת מסורת. השיר עורר הדים וזכה לתגובות חיוביות ושליליות בתוך המגזר הדתי ומחוצה לו.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ המלא של השיר. העלה בן-ארי לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואף את מילותיו של השיר.

נכון לאוגוסט 2025, מונה הצפיות של הקליפ עומד על כ-1.7 מיליון צפיות.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
Blazor

**Blazor** היא טכנולוגיית פיתוח חינמית, קוד פתוח, חוצה-פלטפורמות, המאפשרת למפתחים ליצור יישומי אינטרנט באמצעות #C ו-HTML. המפותחת ומתוחזקת על ידי מיקרוסופט.

## סקירה
ישנם שני סוגי טכנולוגיות עיקריים עליהם נשען יישום Blazor:

* **Blazor Server**: יישומים אלה המתארחים על שרת ASP.NET Core בפורמט ASP.NET Razor. יישום בצד משתמש (דף אינטרנט) משמש כלקוח רזה, כלומר עיקר משימות העיבוד מועמס על השרת. הלקוח הוא דפדפן אינטרנט מוריד נתוני דף אינטרנט ומעדכן את ממשק המשתמש על ידי חיבור SignalR. שרת Blazor יצא לאור כחלק מ-NET Core 3.
* **Blazor WebAssembly**: אפליקציות מסוג יישומי דף יחיד שהורדו על ידי דפדפן האינטרנט לפני ריצה. גודל ההורדה גדול יותר מאשר Blazor Server, תלוי באפליקציה, אך העיבוד כולו נעשה בצד הלקוח, בדיוק כמו אפליקציית רשת "רגילה" ב-JavaScript. כתוצאה מכך, יישום זה נהנה מזמן תגובה מהיר. עם זאת, בניגוד ל-JavaScript, אפליקציה כזו נשענת על WebAssembly. באם נדרש בצד הלקוח להעביר מידע אל השרת אזי ידרש לכתוב קוד ייעודי השולח את המידע בתצורת web api אל השרת. שרת זה יצא לאור במאי 2020 כחלק מ- .Net Core 3.1.

## ראו גם
* SignalR

## קישורים חיצוניים
* 
* AspNetCore on GitHub
* Blazor University

## הערות שוליים

קטגוריה:כלי פיתוח מבית מיקרוסופט
קטגוריה:.NET
לארי יאנג (מוזיקאי)

**לארי יאנג** (הידוע גם בשם **ח'אלד יאסין**; אוקטובר 1940 בניוארק – 30 במרץ 1978 בניו יורק) היה נגן ג'אז אמריקאי, שהתמחה בנגינה על אורגן ולסירוגין על פסנתר.

עבודתו המוקדמת של יאנג הושפעה מאוד מג'ימי סמית, אולם בהמשך הקריירה שלו הפך לחלוץ בפיתוחם של רעיונות מוזיקליים מקוריים ניסיוניים ומודאליים, כשהוא משתמש בעיקר באורגן Hammond B-3.

## ביוגרפיה
יאנג גדל בניוארק, ניו ג'רזי, ולמד בבית הספר התיכון לאמנויות בניוארק, שם החל להופיע עם להקת ג'אז מקומית.

בשנות החמישים יאנג ניגן עם להקות R&B שונות וצבר ניסיון רב כשבוא משתף פעולה עם אומנים כגון ג'ימי פורסט, לו דונלדסון, קני דורהאם, האנק מובלי ועוד.

יאנג התחיל להקליט אלבומים בחברת פרסטיז' כאומן ראשי משנת 1960. מהבולטים ביניהם היו *[[:en:Testifying_(album)|Testifying]]*, *[[:en:Young_Blues|Young Blues]]* *[[:en:Groove_Street|Groove street]]*. ב-1964 חתם בחברת התקליטים Blue Note, וניתן להבחין כי המוזיקה שלו החלה להיות מושפעת יותר ויותר מג'ון קולטריין. תקופה זו נחשבת לתקופה היצירתית ביותר שלו. הוא הרבה לשתף פעולה כצלע שלישית בטריו עם הגיטריסט גראנט גרין והמתופף אלווין ג'ונס, ואף על פי שמרבית מהאלבומים הללו יצאו תחת שמו של גרין, *[[:en:Into_Somethin'|Into Somethin]]*' (בתוספת סם ריברס בסקסופון) הפך לאלבום הבכורה של יאנג ב־Blue Note.

*[[:en:Unity_(Larry_Young)|Unity]]*, שהוקלט בשנת 1965, נותר עד היום אלבומו הידוע ביותר. באלבומיו האחרונים (*Contrasts*, *Of Love and Peace*, *Heaven On Earth*, *Mother Ship*) קל לשמוע השפעות ואלמנטים מהאוונגרד של שנות ה-60, כשהוא משתף פעולה עם מוזיקאים מקומיים מעיר הולדתו, ניוארק.

יאנג הפך באותה תקופה לחלק יצירתי בכמה מהרכבי הפיוז'ן המוקדמים ביותר: בתחילה ניגן ב *[[:en:Emergency!_(album)|Emergency]]* עם טוני ויליאמס ג'ון מקלפלין ולאחר מכן הוא היה חלק מהאלבום פורץ הדרך *[[:Bitches Brew]]* של מיילס דייוויס .

במרץ 1978 הוא אושפז בבית החולים עקב כאבי בטן ולאחר זמן קצר נפטר. למרות שסווג כמטופל שסבל מדלקת ריאות, סיבת מותו בפועל אינה ברורה. 

## קישורים חיצוניים

## הערות שוליים

קטגוריה:נגני ג'אז: פסנתרנים
קטגוריה:מוזיקאי ג'אז
קטגוריה:אמני אריסטה רקורדס
קטגוריה:אמריקאים שנולדו ב-1940
קטגוריה:אמריקאים שנפטרו ב-1978
יחסי איטליה–טורקיה

**יחסי איטליה–טורקיה** הם היחסים בין איטליה לטורקיה. שתי המדינות חברות בנאט"ו ובאיחוד מדינות הים התיכון ומקיימות יחסים דיפלומטיים פעילים.

## היסטוריה
[ממוזער| 16 במאי 1912: כניעת חיל המצב הטורקי ב[רודוס לגנרל האיטלקי ג'ובאני אמליו ליד פסיתוס.]]
טורקיה, אז האימפריה העות'מאנית, שלחה את משלחתה הדיפלומטית הראשונה לאיטליה בשנת 1856, זמן קצר לפני הקמת ממלכת איטליה, על ידי שליחת השגריר רוסטם פאשה. מאז הייתה לטורקיה נוכחות מתמדת באיטליה באמצעות שגרירותם ברומא והקונסוליות במילאנו ובנאפולי.

בשנת 1902 התרחש משבר דיפלומטי בין איטליה לאימפריה העות'מאנית. המשבר החל בעקבות אי הצלחת העות'מאנים למנוע התקפות של ערבים טורקים על סירות איטלקיות. כאשר האימפריה העות'מאנית סירבה לנקוט באמצעי זהירות למניעת התקפות אלה לאחר איומים איטלקיים חוזרים ונשנים, הפגיזו ספינות מלחמה איטלקיות את פורט מידי החל מה-31 באוקטובר. ב-10 בנובמבר, האימפריה העות'מאנית הסכימה לנקוט בצעדים כדי לבלום את הפיראטיות כמו גם לשלם פיצויים, תוך סיום המשבר.

בשנים 1911–1912, איטליה והאימפריה העות'מאנית נלחמו במלחמה על המחוזות הטורקיים של טריפוליטנה וקירניאקה, שבהם זכתה איטליה לאחר ניצחונה במלחמה.

הנוכחות של איטליה בטורקיה מורכבת כיום משגרירות באנקרה, קונסוליה כללית באיסטנבול וקונסוליה באיזמיר, יחד עם קונסוליות כבוד באנטליה, בורסה, גזיאנטפ, איסקנדרון ונבשהיר, ונציג קונסולרי באסקישהיר.

ב-2019 שר החוץ האיטלקי, לואיג'י די מאיו, גינה את המתקפה הטורקית על כורדיסטן הסורית, והצהיר כי המתקפה נגד הכורדים הכורדים בסוריה היא "פסולה" וקרא לסיום מיידי של הלחימה. איטליה הצטרפה לאמברגו נשק נגד טורקיה, אף על פי שהייתה בעבר ספקית הנשק העיקרית של טורקיה.

שתי המדינות צפויות לארח ביחד את יורו 2032.

## השפעות בין תרבותיות
איסטנבול היא ביתו של אחד ממכוני התרבות האיטלקיים שנפתחו ברחבי העולם על ידי משרד החוץ האיטלקי. המכון, בין פעילויות תרבות אחרות, מציע קורסים באיטלקית, המוצעות גם על ידי מספר אוניברסיטאות טורקיות, כמו אוניברסיטת אנקרה ואוניברסיטת איסטנבול.

איזמיר ואנקרה מארחות בהתאמה את מרכז התרבות האיטלקי "קרלו גולדוני" ועמותת הידידות האיטלקית "קאסה איטליה". שתי האגודות הללו עוסקות בארגון אירועים לקידום התרבות האיטלקית וקורסי לימוד השפה האיטלקית.

בטורקיה קיימים מספר בתי ספר איטלקיים, כאשר רובם הגדול נמצא באיסטנבול. בתי ספר איטלקיים בטורקיה כוללים גנים, בתי ספר יסודיים, חטיבות ביניים ותיכונים.

## הגירה
ההערכה היא כי באיטליה חיים 30,000 עד 40,000 טורקים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לצאת מהארון (סרט)

**לצאת מהארון** (בצרפתית: **Le placard**) הוא סרט צרפתי משנת 2001.

## עלילה
פרנסואה פיניון הוא גרוש, אשר אשתו לשעבר ובנו המתבגר מתנכרים כלפיו, כאשר הוא מגלה שבהנהלת המפעל בו הוא עובד עומדים לפטר אותו, הוא מחליט בעצת שכנו להפיץ שמועה על היותו הומוסקסואל ובכך למנוע את פיטוריו, שכן סגל המפעל אינו מעוניין להיות מואשם בהומופוביה. מכאן מתחילה קומדייה של טעויות, ולאחר מכן הוא מתחיל לנהל מערכת יחסים עם אחת מעובדות המפעל.

## קישורים חיצוניים

* 

**ביקורות**
* 
* 
## הערות שוליים

קטגוריה:סרטי להט"ב צרפתיים
קטגוריה:סרטי 2001
קטגוריה:סרטי קומדיה
יחסי סרביה–פורטוגל

**יחסי סרביה–פורטוגל** החלו בשנת 1917. פורטוגל מחזיקה בסרביה שגרירות שבלגרד, מאידך, סרביה מחזיקה בפורטוגל שגרירות בליסבון. למרות התמיכה של פורטוגל בעצמאות קוסובו, ראש ממשלת סרביה, מירקו צבטקוביץ', היה להוט לשפר את שיתוף הפעולה הדו-צדדי. כמו כן, פורטוגל מגבה את הצטרפותה של סרביה לאיחוד האירופי (EU).

## היסטוריה
פורטוגל כוונה יחסים דיפלומטיים עם ממלכת סרביה ב-19 באוקטובר 1917. היחסים המשיכו לאחר מכן עם ממלכת יוגוסלביה היורשת. הפורטוגזים הכירו בממשלה הגולה הסרבית לאחר הכיבוש הגרמני בשנת 1941. היחסים עם הרפובליקה הפדרלית הסוציאליסטית של יוגוסלביה, שקמה בשנת 1945 לאחר מלחמת העולם השנייה, כוננו רק בשנת 1974 לאחר מהפכת הציפורנים הפורטוגזית. לאחר פירוק ה-SFR של יוגוסלביה במהלך מלחמות יוגוסלביה, פורטוגל שמרה על יחסים עם הרפובליקה הפדרלית של יוגוסלביה, שבהמשך הפכה לסרביה ומונטנגרו ולבסוף עם הרפובליקה של סרביה לאחר שמונטנגרו הכריזה על עצמאותה ביולי 2006.

באפריל 1999, פורטוגל השתתפה בהפצצת נאט"ו על סרביה מבסיס האוויר Aviano באיטליה. פורטוגל גם סיפקה חיילים כחלק ממאמצי שמירת השלום של נאט"ו בקוסובו בשנת 1999. באפריל 1999 הגישה סרביה תלונה לבית הדין הבינלאומי לצדק על השימוש בכוח של פורטוגל ברפובליקה הפדרלית של יוגוסלביה. נכון לשנת 2007 היו לפורטוגל עדיין כ-300 חיילים בקוסובו.

## הסכמים רשמיים
* בדצמבר 1997 קיבל נשיא הרפובליקה הפדרלית של יוגוסלביה סלובודן מילושביץ' את שר החוץ של פורטוגל, ג'יימה גמה, כדי לדון בחיזוק היחסים הדו-צדדיים.
* בינואר 2002 חזר שר החוץ של פורטוגל, ג'יימה גמה, לרפובליקה הפדרלית של יוגוסלביה במסגרת תפקידו בארגון לביטחון ושיתוף פעולה באירופה. OSSE עסקה בייצוב המצב בדרום סרביה בעקבות מלחמת קוסובו.
* בנובמבר 2003 ביקר בפורטוגל נשיא סרביה ומונטנגרו סבטוזר מרוביץ'. במהלך ביקור זה הוא חתם על הסכם על רצף הסכמים דו-צדדיים בין ה-SFR של יוגוסלביה ופורטוגל, תוך הארכת הסכמים קודמים בנושא שיתופי פעולה תיירותיים, עסקיים, מדעיים וטכנולוגיים ושיתופי פעולה במידע.
* ביולי 2005 ביקר שר ההגנה הפורטוגלי, לואיס אמדו, בסרביה ובמונטנגרו, שם דן בשיתוף פעולה צבאי עם עמיתו הסרבי.
* במאי 2007 נתן שר החוץ של פורטוגל לואיס אמאדו תמיכה חזקה בשאיפות סרביות להצטרף לאיחוד האירופי.
* ביולי 2007 ביקר בליסבון ראש ממשלת סרביה ווייסלב קושטוניצה.
* באוקטובר 2008 הכירה פורטוגל בעצמאות קוסובו מסרביה. (ראו גם יחסי פורטוגל–קוסובו)
* בנובמבר 2008 נפגש שר החוץ הפורטוגזי לואיס אמדו עם מקבילו הסרבי ווק ג'רמיץ' בבלגרד והביע את תמיכתו בהסרת השעיית הסכם סחר בין סרביה לאיחוד האירופי. באותו חודש פגש שר המדע והפיתוח הטכנולוגי הסרבי משלחת פורטוגזית ושוחח על שיתוף פעולה ביעילות אנרגיה, ננו-טכנולוגיה ותעשיית המזון, עם תוכניות לחתום על הסכם שיתוף פעולה במדע וטכנולוגיה עד סוף 2008.
* בפברואר 2009 נפגש שר ההגנה הסרבי דרגאן סוטנובץ' עם מקבילו הפורטוגלי נונו סבריאנו טייציירה. הם חתמו על הסכם על שיתוף פעולה ביטחוני ודנו בהצעה של נאט"ו סרביה.
* ביוני 2009 נפגש ראש ממשלת סרביה, מירקו צבטקוביץ' עם יו"ר הפרלמנט, ג'יימה גאמה, ודן בשיפורים בשיתוף הפעולה הדו-צדדי.

## יחסים כלכליים
בתקופה של ינואר-אוקטובר 2006 נאמד הסחר הדו-צדדי בין סרביה לפורטוגל בכ-12.7 מיליון דולר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ